L'Autobús Municipal d'Alboraia serà gratuït tots els diumenges d'estiu
24 de maig de 2022

L'Autobús Municipal d'Alboraia serà gratis durant tots els diumenges de juny, juliol i agost.

Una mesura que millorarà la mobilitat entre els tres nuclis, i permetrà viatjar gratis i sense necessitat de vehicle entre Port Saplaya, La Patacona i el nucli històric del municipi alboraier.

Des de l'Ajuntament d'Alboraia s'ha adoptat aquesta mesura per a afavorir una mobilitat més sostenible i assequible, en una temporada en la qual els desplaçaments cap a i des dels nuclis de platja són molt freqüents.

Miguel Chavarría Díaz, alcalde d'Alboraia, parla d'aquesta mesura com "una oportunitat d'acostar els tres nuclis del nostre municipi, alhora que evitem en la mesura que siga possible els desplaçaments amb cotxe".

Les parades de la línia i els seus respectius horaris es poden consultar en les marquesines dels autobusos i també en la pàgina web municipal: www.alboraya.es